Ban Ki-moon
Store norske leksikon,Samfunn,Politikk og offentlig forvaltning,Internasjonal politikk,Internasjonale organisasjoner,FN
Ban Ki-moon var den åttende generalsekretæren i FNs historie. Han tjenestegjorde i ti år over to perioder fra 2007 til 2011, og etter gjenvalg fra 2011 til slutten av 2016.
Ban Ki-moon er en sørkoreansk diplomat og politiker. Han er utdannet i internasjonal politikk ved universitetet i Seoul og i statsforvaltning ved Harvard University i USA.  Før han ble generalsekretær hadde han blant annet tjenestegjort ved Sør-Koreas ambassade i USA fra 1987 til 1990, og vært ambassadør i Østerrike fra 1998 til 2000. Han var statssekretær i det sørkoreanske utenriksdepartementet i 2000 til 2001 og 2003 til 2004 og var utenriksminister i  Sør-Korea  fra 2004 til 2006. Ban Ki-moon la vekt på å styrke FNs samarbeid med andre organisasjoner, FNs partnerskap med sivilt samfunn, privat næringsliv, akademia og andre, og nå ut til folk med informasjon om FNs arbeid. I tillegg jobbet han med reformer og fornying av administrasjonen og et mer åpent og fleksibelt FN med et moderne sekretariat. Les mer i Store norske leksikon FN Sør-Korea